सफाई नहीं, शहर के 20 वार्डों में लगा कचरे का ढेर
नगर पालिका परिसर में लोक सुराज अभियान के तहत पहले चरण के बाद अब नपा के अधिकारी व कर्मचारी प्राप्त आवेदनों को देखकर निराकरण के लिए प्लानिंग बना रहे हैं। प्रारंभिक रिकार्ड में सफाई मुद्दों को लेकर शहर के सभी 20 वार्डों के पार्षद सहित नागरिकों ने आवेदन दिया है।
आवेदन के माध्यम से नागरिकों ने अधिकारियों से कहा है कि अब तक शहर में कचरे का ढेर लग रहा है। शहर को सुंदर बनाने के दावे पिछले कई वर्षो से किया जा रहा है लेकिन अब तक जमीनी हकीकत में बदलाव नहीं हो पाया है। नियमित सफाई नहीं हो रही है। जहां सफाई हो रही है, वहां के कचरे शहर के अंदर ही डंप हो रहे हैं। जो स्वास्थ्य के लिए हानिकारक है। ठोस प्लानिंग बनाकर शहर को सुंदर बनाने की मांग नागरिकों ने की है। अक्सर यह शिकायतें मिलती रही है कि सफाई नहीं होने से जगह-जगह कचरे का ढेर लगा है।
इधर नपा का दावा सीटी बजाकर सफाईकर्मी पहुंचेंगे: नपा का दावा है कि मिशन क्लीन सिटी के अंतर्गत काम शुरू किया जा रहा है। जिसके तहत अब आपके घर तक कचरा उठाने वाले पहुंचेंगे और सीटी बजाकर अपने आने की सूचना देंगे। इस योजना से जहां एक ओर इधर-उधर कचरा नहीं पड़ा रहेगा वहीं दूसरी ओर नगर साफ-सुथरा रहेगा। शहर के सिर्फ तीन वार्डों में ही डोर-टू-डोर कचरा कलेक्शन हो रहा है।
सफाई के िलए नागरिकों की भी सहभागिता जरूरी
लोक सुराज अभियान में 30 से अधिक आवेदन मिले हैं, जिसमें नागरिकों ने सफाई व्यवस्था दुरूस्त करने की मांग की है। शहर को सुंदर व स्वच्छ बनाने के लिए नागरिकों की भी सहभागिता जरूरी है। केडी चंद्राकर, सीएमओ, नगर पालिका
बालोद. नियमित सफाई नहीं होने से आमापारा वार्ड में लगा कचरे का ढेर है।
bho_Deva hin_Deva hin_Deva hin_Deva hin_Deva hin_Deva hin_Deva